stanford-oval/wikipedia huggingface dataset:
גדי ברומר
קריירת אימון

לאחר פרישתו ממשחק מונה ברומר בעונת 2005/2006 לעוזר המאמן במכבי תל אביב, תחת המאמן הראשי ניר קלינגר. לאחר מכן החל לאמן ילדים ונערים והועסק בבית ספר לכדורגל של מועדון ספורט הוד השרון.
בעונת 2012/2013 אימן את קבוצת נערים ב' של בית"ר טוברוק ולקראת עונת 2013/2014 הצטרף לצוות האימון במחלקת הנוער של מכבי תל אביב. במכבי תל אביב שימש ברומר כעוזר מאמן של קבוצת נערים א', מאמן העשרה ומאמן הגנה בקבוצות מחלקת הנוער של המועדון.
ביולי 2008 מונה ברומר לעוזרו של טל בנין בנבחרת נערים א' של ישראל. הוא עבד במשרה זו במשך שמונה שנים במקביל לעבודתו במועדונים, עד שביולי 2016 קודם לתפקיד המאמן הראשי בנבחרת נערים א'.
מנהלה המקצועי החדש של נבחרת ישראל יוסי בניון, מונה במרץ 2022, ופיטר את המאמן הזמני של הנבחרת מרקו בלבול מאימון הנבחרת הבוגרת וגם מתפקידו המקורי בנבחרת הנוער, וזאת בשל חילוקי דעות מקצועיים. מיד לאחר מכן מונה ברומר כמאמן זמני של נבחרת ישראל הבוגרת, לצמד משחקי הידידות מול גרמניה ומול רומניה בסוף חודש מרץ 2022.
ב-3 במרץ 2024 התמנה ברומר כמנהל מחלקת הנוער של מכבי תל אביב.
תארים

אליפויות: 1991/1992, 1994/1995, 1995/1996, 2002/2003
גביעי מדינה: 1993/1994, 1995/1996, 2000/2001, 2001/2002
גביעי טוטו: 1992/1993, 1998/1999
הערות שוליים

↑  מאור רחמני, ‏הפספוס המטורף של ברומר במנצ'סטר יונייטד, באתר ONE‏, 22 באפריל 2020
↑  מועדון שחקני העבר: גדי ברומר, באתר הרשמי של מכבי תל אביב
↑  גדי ברומר מצטרף לצוות האימון, באתר מכבי תל אביב, 16 ביולי 2013
↑  בלבול בצעירה. ברומר וחסארמה בנערים, אתר ההתאחדות לכדורגל בישראל, 18 ביולי 2016
↑  מוטי פשכצקי, ‏דרמה: בניון שיחרר את בלבול מאימון הנבחרת, באתר ערוץ הספורט, 17 במרץ 2022
↑  גדי ברומר מונה למנהלה המקצועי של אקדמיית הנוער, באתר מכבי תל אביב, ‏3 במרץ 2024
לפני זמננו

עקומת כיול לפחמן-14
לפני זמננו (אנגלית: before present, תכופות מקוצר לראשי התבות BP) היא ספירת זמן מקובלת במדעים רבים דוגמת ארכאולוגיה פרהיסטורית, פלאונטולוגיה, גאולוגיה ואסטרונומיה. היא משמשת לתיארוך מאורע עתיק, באמצעות מספר השנים שחלפו מאז התרחשותו ועד זמן הווה.
סימונים דומים

סימונים דומים נוספים הנפוצים בספרים ופרסומים מדעיים הם:
tya (ראשי תבות של thousand years ago) או kya (ראשי תבות של kilo year ago) שפירושם "אלפי שנים לפני זמננו".
mya (ראשי תבות של mega year ago) שפירושו "מיליוני שנים לפני זמננו", וניתן לתרגם לעברית למ"ש או משל"ז.
bya (ראשי תבות של billion years ago) או gya (ראשי תבות של giga year ago) שפירושם "מיליארדי שנים לפני זמננו".
השיטה וחסרונותיה

השיטה משמשת בדרך-כלל לציון גיל מאורעות בני עשרות אלפי שנים לפחות, ולעיתים קרובות מיליוני שנים ואף מיליארדי שנים. בטווחי זמן אלה, הפרש הזמן בין ציון "לפני הספירה" לבין ציון "לפני זמננו" (מעט יותר מאלפיים שנה בתחילת המאה ה-21) הוא זניח. הפרש זה קטן לרוב משולי הדיוק של שיטת התיארוך בה השתמשו, המצוינים בסימן ±.
השגיאה הנובעת מן השוני בתאריך המדויק של זמן הווה קטנה אף יותר, בהנחה שהעושה שימוש בשיטה חי במאות השנים האחרונות. עם זאת, שגיאה זו עלולה להיות משמעותית בתיארוך פחמן 14, אשר משמש לעיתים קרובות למדידת גילים בני אלפי שנים בלבד. לכן, בתיארוך וכיול באמצעות שיטה זו מקובל כי הפירוש התקני של "לפני זמננו" הוא הזמן שחלף מן האירוע ועד שנת 1950 לספירה. תקן זה נובע מכך שתיארוך פחמן 14 פותח בשנות ה-50 של המאה ה-20.
שימושים

שיטת ספירה זו מצויה ביסודם של מדעים רבים החוקרים אירועים עתיקים. בדרך זו הורכב לוח הזמנים הגאולוגי, הקובע את השתייכותן של שכבות סלע לעידן מסוים על-פי הסטרטיגרפיה שלהן והימצאות מאובנים.
באופן דומה נעשה בה שימוש באסטרונומיה ובקוסמולוגיה, למשל בתאוריית המפץ הגדול ובקביעת גילה והתפתחותה של מערכת השמש.
דוגמאות נוספות לשימוש בשיטה הן אנתרופולוגיה וארכאולוגיה העוסקות בחקר האדם ותרבותו בתקופות היסטוריות ופרהיסטוריות.
ראו גם

לוח הזמנים הגאולוגי
לפני מיליון שנה
מדידה וציון של זמן
תיארוך רדיומטרי
תיקוף
הערות שוליים

↑  The Remarkable Metrological History of Radiocarbon Dating, עמ' 190
שכבות סלע עתיקות ביוטה
לורן ספנסר-סמית'

| --- | --- |

 לידה:  28 בספטמבר 2003 (בת 21) פורטסמות', הממלכה המאוחדת 
 שם לידה:  Lauren Spencer-Smith 
 מוקד פעילות:  קנדה 
 תקופת הפעילות:  מ-2019
 סוגה:  מוזיקת פופ 
 שפה מועדפת:  אנגלית 
 כלי נגינה:  גיטרה 
 חברת תקליטים:  איילנד רקורדס, ריפבליק רקורדס 
 אתר רשמי
 פרופיל ב-IMDb
 
לורן ספנסר-סמית' (באנגלית: Lauren Spencer-Smith;‏ נולדה ב-28 בספטמבר 2003, פורטסמות') היא זמרת בריטית-קנדית מאי ונקובר.
ביוגרפיה

לורן ספנסר-סמית' נולדה בבריטניה וגדלה בוונקובר שבקנדה.
בשנת 2019 היא הוציאה את האלבום הראשון שלה Unplugged, Vol. 1. הוא זכה להצלחה והיה מועמד לקבלת פרס ג'ונו.
היא התחרתה בעונה ה-18 של אמריקן איידול בשנת 2020, שם הגיעה ל-20 המקומות הראשונים אך הודחה במהלך השבוע הראשון של התחרות. בנובמבר 2021, היא פרסמה קליפ של 47 שניות בחשבון הטיקטוק שלה כשהיא באולפן הקלטות תוך כדי האזנה לטיזר של השיר, שקיבל יותר מ-23 מיליון צפיות. הצלחת הסרטון, כמו גם תגובות הצופים עזרו לשכנע אותה להוציא גרסת אולפן של השיר.. סינגל זה זכה להצלחה רבה, במספר מדינות הוא הגיע למצעד הפזמונים ובקנדה המכירות זיכו אותו במעמד תקליט פלטינה.
בהמשך של שנת 2022 הזמרת הוציאה סינגל נוסף Flowers. גם סינגל זה זכה להצלחה אך פחותה מהסינגל הקודם. בקנדה הוא הגיע למעמד של תקליט זהב.
ב-14 ביולי 2023 הוציאה את אלבום הבכורה שלה, Mirror.
דיסקוגרפיה חלקית > אלבומים

2023: Mirror
דיסקוגרפיה חלקית > סינגלים

| שם | שנה | מיקום שיא> CAN  | מיקום שיא> AUS  | מיקום שיא> DEN  | מיקום שיא> IRE  | מיקום שיא> NOR  | מיקום שיא> NZ  | מיקום שיא> SWE  | מיקום שיא> UK  | מיקום שיא> US  | מיקום שיא> WW  | היקף מכירות | אלבום |
| --- | --- | --- | --- | --- | --- | --- | --- | --- | --- | --- | --- | --- | --- |
| "Fingers Crossed" | 2022 | 8 | 8 | 4 | 1 | 1 | 3 | 18 | 4 | 19 | 13 |  BPI: כסף  MC: פלטינה  RMNZ: זהב | Mirror |
| "Flowers" | 2022 | 17 | 26  | 38  | 13  | 11  | 27  | 48 | 17 | 55 | 37 |  MC: זהב | Mirror |
פרסים ומועמדויות

| פרס | שנה | פרויקט מועמד | קטגוריה | תוצאה | סימוכין |
| --- | --- | --- | --- | --- | --- |
| פרס ג'ונו | 2020 | Unplugged Vol. 1 | אלבום השנה העכשווי למבוגרים | מועמדות |  |
| פרס ג'ונו | 2023 |  | אמן השנה | מועמדות |  |
| פרס ג'ונו | 2023 |  | פרס בחירת מעריצים | מועמדות |  |
| פרס ג'ונו | 2024 |  | אמן השנה | מועמדות |  |
| פרס ג'ונו | 2024 | Mirror | אלבום השנה | מועמדות |  |
| פרס ג'ונו | 2024 | Mirror | אלבום הפופ של השנה | מועמדות |  |
| פרס בחירת הקהל | 2022 |  | האמן החדש של 2022 | מועמדות |  |
| פרסי בחירת הילדים של ניקלודיאון | 2023 |  | אמן פורץ אהוב | מועמדות |  |
| פרסי המוזיקה של Los 40 | 2022 |  | האמן החדש הטוב ביותר | מועמדות |  |
| פרסי המוזיקה של iHeartRadio | 2023 |  | פרס הכוכב החברתי | מועמדות |  |
| פרסי המוזיקה של iHeartRadio | 2024 | Mirror | אלבום הבכורה הטוב ביותר | מועמדות |  |
הערות שוליים

↑  Lauren Spencer-Smith goes Top 5 with DIY independent single Fingers Crossed, www.musicweek.com (באנגלית)
↑  Nanaimo’s Lauren Spencer-Smith looks back on ‘American Idol’ experience, Nanaimo News Bulletin, ‏2020-05-05 (באנגלית אמריקאית)
↑  Aniftos, Rania (11 בינואר 2022). "Lauren Spencer-Smith on Her 'Fingers Crossed' Becoming the Heartbreak Anthem of Early 2022: 'People Love Natural and Raw'". Billboard. נבדק ב-15 בינואר 2022. {{cite web}}:  (עזרה)
↑ Peaks in Canada:
"Fingers Crossed": "Canadian Hot 100: Week of January 22, 2022". Billboard. נבדק ב-21 בינואר 2022. {{cite web}}:  (עזרה)
"Flowers": "Canadian Hot 100: Week of April 30, 2022". Billboard. נבדק ב-26 באפריל 2022. {{cite web}}:  (עזרה)
↑  "Discography Lauren Spencer-Smith". australian-charts.com. נבדק ב-22 באפריל 2022. {{cite web}}:  (עזרה)
↑  "Track Top-40 Uge 2, 2022". Hitlisten. נבדק ב-21 בינואר 2022. {{cite web}}:  (עזרה)
↑  "Discography Lauren Spencer-Smith". irish-charts.com. נבדק ב-21 בינואר 2022. {{cite web}}:  (עזרה)
↑  "Discography Lauren Spencer-Smith". norwegiancharts.com. נבדק ב-22 באפריל 2022. {{cite web}}:  (עזרה)
↑  "NZ Top 40 Singles Chart". Recorded Music NZ. 17 בינואר 2022. נבדק ב-21 בינואר 2022. {{cite web}}:  (עזרה)
↑  "Discography Lauren Spencer-Smith". swedishcharts.com. נבדק ב-25 באפריל 2022. {{cite web}}:  (עזרה)
↑  "Lauren Spencer-Smith | full Official Chart History". Official Charts Company. נבדק ב-21 בינואר 2022. {{cite web}}:  (עזרה)
↑ Peaks in the US:
"Fingers Crossed": "The Hot 100: Week of January 22, 2022". Billboard. נבדק ב-19 בינואר 2022. {{cite web}}:  (עזרה)
"Flowers": "The Hot 100: Week of April 30, 2022". Billboard. נבדק ב-26 באפריל 2022. {{cite web}}:  (עזרה)
↑ Peaks on the Billboard Global 200:
"Fingers Crossed": "Billboard Global 200: Week of January 22, 2022". Billboard. נבדק ב-19 בינואר 2022. {{cite web}}:  (עזרה)
"Flowers": "Billboard Global 200: Week of April 30, 2022". Billboard. נבדק ב-26 באפריל 2022. {{cite web}}:  (עזרה)
↑  בריטניה, 25 באפריל 2022
↑  קנדה, 25 באפריל 2022
↑  ניו זילנד, 22 באפריל 2022
↑  "ARIA Top 50 Singles Chart". Australian Recording Industry Association. 9 במאי 2022. נבדק ב-6 במאי 2022. {{cite web}}:  (עזרה)
↑  "Track Top-40 Uge 17, 2022". Hitlisten. נבדק ב-4 במאי 2022. {{cite web}}:  (עזרה)
↑  "Top 100 Singles, Week Ending 22 April 2022". Official Charts Company. נבדק ב-22 באפריל 2022. {{cite web}}:  (עזרה)
↑  "VG-lista – Topp 20 Single 2022-17". VG-lista. נבדק ב-29 באפריל 2022. {{cite web}}:  (עזרה)
↑  "NZ Top 40 Singles Chart". Recorded Music NZ. 9 במאי 2022. נבדק ב-7 במאי 2022. {{cite web}}:  (עזרה)
↑  2024 Juno Award Winners: Charlotte Cardin, Karan Aujla & more | Billboard Canada, ca.billboard.com (באנגלית)
↑  Katie Atkinson, Here Are the Winners of the 2023 Nickelodeon Kids’ Choice Awards: Complete List, Billboard, ‏2023-03-05 (באנגלית אמריקאית)
↑  2024 iHeartRadio Music Awards: See The Full List Of Winners, iHeart (באנגלית)
| --- | --- |
בקרת זהויות :  ISNI: 0000 0005 0614 1311  MusicBrainz: 0a727c70-cb97-4e3d-a973-219a0575349c
נתן גרוסמן

| --- | --- |
אין תמונה חופשית
 לידה:  1959 (בן 65 בערך)
 מדינה:  ישראל 
 השכלה:  ישיבת אור ישראל 
 
נתן זאב (נתי) גרוסמן (נולד בשנת תשי"ט, 1959) הוא עיתונאי ופובליציסט חרדי-ליטאי, עורך "הפלס" ולשעבר עורך "יתד נאמן".
ביוגרפיה

נולד וגדל בפתח תקווה, בנם של פסיה ויצחק-דוד גרוסמן, בעליה של חברת הבנייה גן. למד בישיבת אור ישראל[דרוש מקור] ובישיבת גרודנא באשדוד.
לאחר נישואיו עבד בתחקירנות עבור ארגון ההחזרה בתשובה "ערכים", ובהמשך עבור העיתון "יתד נאמן", לשם הובא על ידי אחד מעורכי העיתון, ישראל גליס. סדרת התחקירים הראשונה שלו עסקה בהתבוללות של חלק מראשי התנועה הציונית. לאחר מכן קודם גרוסמן לכתיבה במשרה מלאה בעיתון. בשנת 1986 פרסם סדרת כתבות נגד המשיחיות בחב"ד, שזיכתה אותו בהערכתו של הרב אלעזר מנחם מן שך.
בשנת תשמ"ח (1988) מונה לעורך העיתון "יתד נאמן", לצדם של שני עורכים נוספים ובהם גיסו ישראל וורצל. גרוסמן נחשב שופרו של הרב שך, ואף היה נפגש עמו בקביעות לשיחות תדרוך. לאחר פטירת הרב שך המשיך גרוסמן בכתיבתו הפובליציסטית בחסותו של הרב יוסף שלום אלישיב.
לאורך השנים פרסם ב"יתד נאמן" מאמרי השקפה פובליציסטיים המייצגים קו ליטאי-קיצוני ויצא נגד תופעות החורגות מן הקו הזה. בין הנושאים שהירבה לעסוק בהם: חב"ד, ש"ס, חוק טל, אמנת כנרת, הנח"ל החרדי, האקדמיות החרדיות, השבועונים החרדיים ובראשם משפחה, החרדים המודרניים (אותם הוא מכנה "החרדים החדשים").
כתיבתו עוררה התנגדות בקרב גורמים בציבור הליטאי, שחלקם ראו עצמם פגועים מכתיבתו. בין מתנגדיו היו אנשי הרב אהרן יהודה לייב שטיינמן שטענו כי גרוסמן מונע מתן ביטוי לדעותיו בעיתון. כמו כן יצאו נגדו עיתונאים ופובליציסטים חרדים, ובהם משה גרילק. עם זאת, הוא גובה בידי רבנים ליטאים מן הזרם הקיצוני יותר, ובראשם הרב שמואל אוירבך.
בשנת תשס"א (2001) שלח מכתב התפטרות מתפקידו כעורך העיתון, לאחר שקטעים ממאמריו נגד הנח"ל החרדי צונזרו, בשל החשש שתשתמע מהם ביקורת על הרב שטיינמן שתמך חלקית בפרויקט הנח"ל החרדי. אולם הרב אלישיב לא קיבל את התפטרותו והוא המשיך בתפקידו.
בשנת תשע"ב (2012), בעקבות המהפך בשליטה ב"יתד נאמן" בידי מקורבי הרב שטיינמן, הודח גרוסמן על ידי ההנהלה החדשה של העיתון. כעבור מספר חודשים הוקם העיתון "הפלס", בחסות הרב שמואל אוירבך, וגרוסמן התמנה לעורכו.
בדצמבר 2012, על רקע המאבק של אנשי "יתד נאמן" בעיתון "הפלס", הותקף גרוסמן בשעת לילה מאוחרת בידי שני צעירים ליד ביתו בשכונת בית וגן בירושלים. נגד אחד התוקפים הוגש כתב אישום, וביוני 2013 התקבל בבית המשפט הסדר טיעון עם הנאשם, שבמסגרתו הודה בעבירה של תקיפה בנסיבות מחמירות ונידון למאה ימי מאסר.
במוצאי חג הפסח תשע"ז, 18 באפריל 2017, נעצר גרוסמן עם בכירים נוספים במערכת "הפלס" במסגרת גל מעצרים של אנשי הפלג, בחשד להטרדה וסחיטה באיומים של ראשי חברות ומנהלים בכירים במשק במטרה שיפרסמו בעיתון. בינואר 2022 נסגר התיק על ידי בית המשפט בנימוק של חוסר עניין.
במקביל לפעילותו העיתונאית פרסם גרוסמן סדרת ספרים תורניים על מסכתות ברכות, ראש השנה וסנהדרין, בשם "פותח שער". הספרים קיבלו את הסכמתם של הרב אלישיב, הרב אוירבך ועוד.
משפחתו

נשוי לרות. אביה, אברהם שלמה פרידמן, היה מבעלי הוצאת לוין אפשטיין[דרוש מקור]. שלושת גיסיו הם הרב יונה מצגר, ישראל וורצל, לשעבר עורך "יתד נאמן", והרב דוד דב לבנון, אב בית הדין הרבני באשקלון. גרוסמן גר בשכונת בית וגן בירושלים.
הערות שוליים

↑  שחר אילן, התפטר עורך "יתד נאמן", הרב נתן גרוסמן, באתר הארץ, 29 באפריל 2001
↑  יוסף פאר, ‏שפל: עורך 'יתד' לשעבר נתי גרוסמן הותקף בירושלים, באתר כיכר השבת, 21 בדצמבר 2012; יואב יצחק, עורך הפלס הותקף; המשטרה מתרשלת, באתר News1 מחלקה ראשונה, 21 בדצמבר 2012
↑  שאול כהנא, ‏כתב אישום נגד תוקף נתי גרוסמן: חבלה וקשירת קשר לפשע, באתר כיכר השבת, 6 בינואר 2013
↑  הסדר טיעון: חיים פרלשטיין הורשע על תקיפת נתי גרוסמן, כיכר השבת, 10. 6. 24; מאסר בפועל לצעיר שהורשע בתקיפה של עורך העיתון החרדי "הפלס", חדשות ישראל בעסקים
↑  אלי שלזינגר, צפו: נתי גרוסמן בביהמ"ש; החוקרים: סחט באופן אישי בעל חברה, באתר בחדרי חרדים, 18 באפריל 2017
| --- | --- |
בקרת זהויות :  NLI: 987007297125205171  VIAF: 298439253   WorldCat (עם VIAF): 298439253
לוקיוס קינקיוס אלימנטוס

| --- | --- |
 לידה:  250 לפנה״ס? רומא העתיקה 
 מדינה:  רומא העתיקה 
 שפות היצירה:  לטינית 
 
לוקיוס קינקיוס אלימנטוס (בלטינית: Lucius Cincius Alimentus; פעל בסביבות שנת 200 לפנה"ס) היה מחבר אנלים (ספרי שנים), משפטן ופקיד פרובינקיאלי רומי. הוא זכור בעיקר כאחד ממייסדי ההיסטוריוגרפיה הרומית (אנ'), אם כי חיבורו ה"אנלים" אבד וידוע רק מקטעים בחיבורים אחרים.
הוא כתב בעיקר ביוונית.
חייו

לוקיוס קינקיוס אלימנטוס היה חלק מבית האב (אנ') קינקיה (אנ') של רומא העתיקה.
הוא שירת כפריאטור בפרובינקיה סיקיליה בשנת 209 או 210 לפנה"ס, ופיקד על שני לגיונות. כסנאטור רומי, החקיקה החשובה ביותר שלו הייתה החוק הקינקיאני, שאסר על קבלת תשלום עבור שירותים משפטיים.
אלימנטוס נשבה באחד מהקרבות המוקדמים של המלחמה הפונית השנייה (218-201 לפנה"ס). הוא בילה שנים כשבוי של הגנרל הקרתגי חניבעל, אשר – על פי הדיווח המאוחר יותר של אלימנטוס – שיתף עם הרומאי את פרטי חציית האלפים שלו. העדות האחרונה לגביו היא היותו שליח בשנת 208 לפנה"ס. ייתכן שהמשלחת נשבתה כשהייתה בברוטיום, ולפיכך שחרורו של אלימנטוס נובע אפוא מהסכם השלום לאחר קרב זאמה (202 לפנה"ס).
חיבוריו > אנלים

חיבורו העיקרי של לוקיוס קינקיוס אלימנטוס היה "אנלים" (בלטינית: Annales) או "היסטוריה רומית", בעקבות קווינטוס פאביוס פיקטור בתרגום ה-Annales maximi (אנ') של הפונטיפקס מקסימוס ומקורות רומיים אחרים, כדי להציג תיאור שנתי ביוונית בפרוזה של ההיסטוריה הרומית (אנ'). לפי פריר, האנלים שלו נכתבו לא יאוחר משנת 202 לפנה"ס. החיבור אבד, אך האובייקטיביות שלו זכתה לשבחים על ידי דיוניסיוס מהליקרנסוס ופוליביוס והוא צוטט לעיתים קרובות על ידי פסטוס. ניבור, אחד ההיסטוריונים המודרניים הגדולים של רומא, שיבח גם את המתודולוגיה של אלימנטוס, ותיאר אותו כחוקר ביקורתי של העת העתיקה שזרה אור על ההיסטוריה של ארצו. באופן ספציפי, לאלימנטוס יש תיאור הרבה פחות מנצח של היחסים המוקדמים בין הרומאים והלטינים המוקדמים מאשר לרוב ההיסטוריונים.
אחד מהפרגמנטים ששרדו של אלימנטוס מתארך את ייסוד רומא לשנה הרביעית של האולימפיאדה ה-12 (728/729 לפנה"ס). בניסיון להסביר את הפער בין תאריך זה לבין התאריך הרגיל של שנת 753, ניבור שיער שייתכן שבידי היסטוריונים רומיים היה תיעוד המעמיד את ייסודה של רומא 132 שנים לפני שלטונו של טארקוויניוס הזקן, שערך רפורמה בלוח השנה הרומי. ייתכן שאלימנטוס המיר את 132 השנים הקודמות של 10 חודשים ל-110 שנים של 12 חודשים לפני חישוב התאריך שלו, אם כי הלוח הרומי העתיק עיגל את שנותיו בתקופת חורף באורך משתנה.
חיבוריו > חיבורים אחרים

תיאורו של לוקיוס קינקיוס אלימנטוס את מאסרו במלחמה הפונית השנייה והביוגרפיה של הפילוסוף גורגיאס היוו כנראה במקור חלק מהאנלים שלו.
חיבורים נוספים המיוחסים לו כוללים חיבור על משרת היועץ המשפטי (De Officio Iurisconsulti), המכיל לפחות שני ספרים; ספר אחד על אטימולוגיה (De Verbis Priscis); ספר אחד על כוחם של הקונסולים (De Consulum Potestate); ספר אחד על האסיפות (De Comitiis); ספר אחד על החגים (De Fastis); ספר אחד על החניכה אל המיסטריות (Mystagogicon); וחיבור ארוך על עניינים צבאיים (De Re Militari) משתרע על פני מספר ספרים. בחיבור זה ידוע שהוא דן בהיטלים צבאיים וב"חוקים הפטיאליים" (אנ') (ius fetiale) כגון הטקסים הדתיים הכרוכים בהכרזת מלחמה.
חלק משמות החיבורים הללו יוחסו לקינקיוס (אנ'), שכתב כביכול בתקופת שלטונו של אוגוסטוס, כ-200 שנה מאוחר יותר. כמה חוקרים מציעים ששתי הדמויות הללו היו למעשה אדם אחד שהתבלבלו בו סופרים מאוחרים יותר.
הערות שוליים

1 2 3 4 5 6 7  Graves, John Thomas (1867). "Alimentus, L. Cincius". In William Smith (ed.) (1870). Dictionary of Greek and Roman Biography and Mythology. Vol. 1. Boston: Little, Brown and Company. p. 131
↑  ליוויוס, תולדות רומא, ספר 21, 38.
↑  Graves, John Thomas (1867). "Alimentus, L. Cincius". In William Smith (ed.) (1870). Dictionary of Greek and Roman Biography and Mythology. Vol. 1. Boston: Little, Brown and Company. p. 132
| --- | --- |
בקרת זהויות :  PLWABN: 9810534573105606  GND: 102384916  ISNI: 0000 0004 0892 2640  LCCN: nr95027541  VIAF: 302131429   WorldCat (עם VIAF): 302131429
קפ

| --- | --- |

חוף הים בעיר קפ
 מדינה:  קמבודיה קמבודיה
 בירת המחוז:  קפ
 תאריך ייסוד:  2008
 שטח:  336 קמ"ר
 אוכלוסייה:  ‏
  ‑ במחוז:  42,665 (2019)
  ‑ צפיפות:  120 נפש לקמ"ר (2008)
 קואורדינטות:  10°29′00″N 104°18′00″E﻿ / ﻿10.4833°N 104.3°E﻿ / 10.4833; 104.3 
 אזור זמן:  UTC +7
  מפת מיקום  מפה מפורטת    he tabBackground:;tabBorder:#aaa;defaultTab:0;
קפ (בקמרית: កែប) הוא המחוז הקטן ביותר בקמבודיה, במרחק של כמה קילומטרים מהגבול עם וייטנאם. שטחו הוא 336 קמ"ר, ואוכלוסייתו מונה 40,280 בני אדם. הוא הוכר כמחוז עצמאי ב-22 בדצמבר 2008, לאחר שהופרד ממחוז קמפוט. בירת המחוז היא העיר קפ. הצרפתים הקימו את קפ סיטי בשנת 1908, בתקופה הקולוניאלית. המחוז מחולק לשתי נפות: נפת דאנמק צ'נגואר ונפת קפ.
קפ מנסה יותר ויותר להתמקד במגזר התיירותי, מכיוון שיש הרבה מאוד עניין בקרב תושבים מקומיים ועל ידי זרים, שעדיין יכולים לגלות את קפ כמקום טבעי מאוד, נידח ושולט, על קו החוף של קמבודיה.
הערות שוליים

1 2  מפקד האוכלוסין הכללי של קמבודיה - 2008 (pdf)
↑  Kep Travel Guides, Tourism Cambodia
| --- | --- |
בקרת זהויות :  VIAF: 247434066   WorldCat (עם VIAF): 247434066 
ערך זה הוא קצרמרבנושא גאוגרפיה. אתם מוזמנים לתרום לוויקיפדיה ו.
מנהל קבצים (חלונות)

| --- | --- |


מנהל הקבצים (כתוכנה חופשית בקוד פתוח) רץ על חלונות 10
 מפתח:  מיקרוסופט
 מחזור חיים:  נובמבר 1998 (עבור OS/2) 22 במאי 1990 (עבור חלונות) – הווה
 גרסה אחרונה:  10.3.0.0 (25 במרץ 2024) 
 מערכת הפעלה:  OS/2, חלונות
 נכתבה בשפות:  C, C++
 סוג רישיון:  רישיון MIT
 קוד מקור:  https://github.com/Microsoft/winfile 
 
מנהל הקבצים הייתה תוכנה שנכללה בגרסאות מערכות ההפעלה חלונות של מיקרוסופט, בין השנים 1990-1999.
היא הייתה בעל ממשק משתמש גרפי של "מופע-יחיד", והחליפה את ממשק שורת הפקודה של MS-DOS, בניהול קבצים. למרות ש"מנהל הקבצים" נכלל בחלונות 95, ב-NT‏ 4.0, ובכמה גרסאות מאוחרות, ממשק ניהול קבצים חדש בשם Windows Explorer (סייר Windows) הפך למנהל הקבצים העיקרי, עם ניהול קבצים באמצעות תצוגה דו-חלונית השונה מתוכנת "מנהל הקבצים", ותצוגה חד-חלונית המתקבלת על ידי לחיצה על סמל "המחשב שלי". סייר Windows הפך, למעשה, למעטפת התצוגה של חלונות החל מ-95 והלאה.
האחראי על פיתוח "מנהל הקבצים" וכן מנהל ההדפסה, הוא לן-אליסון טיילור, מפתח מעטפת, בקבוצת מפתחי חלונות 3.1.
קוד המקור של מנהל הקבצים הישן שוחרר בשנת 2018 על ידי מיקרוסופט תחת רישיון MIT, וניתן למצוא אותו בגיטהאב, ולבנות אותו כך שיוכל לרוץ גם על חלונות 10.
סקירה

ממשק התוכנה כלל רשימת תיקיות, מסודרת במבנה עץ, שהופיעה בצידו השמאלי של החלון, ורשימה הכוללת תוכן של תיקייה נבחרת בצידו הימני. מנהל הקבצים איפשר למשתמש ליצור, לשנות שם, להזיז, להדפיס, להעתיק, לחפש ולמחוק קבצים או תיקיות, ובנוסף לכך גם להעניק להם הרשאות כתיבה וקריאה או לשייך קובץ לתוכנה מסוימת שייפתח על ידה. כמו כן, כללה התוכנה אפשרויות לניהול כוננים כגון פירמוט כונן או הענקת תווית מזהה, או אפשרויות רשת כמו הגדרת תיקיה משותפת, התחברות והתנתקות מתיקיה משותפת שהוגדרה ככונן רשת ועוד. בחלונות NT, שתומכת במערכת הקבצים NTFS, התווספה גם אפשרות להגדיר רשימות בקרת גישה עבור קבצים או תיקיות ובדחיסת קבצים בעבודה עם כוננים שמפורמטים ב-NTFS.
בחלונות 95 ו-NT 4.0 ואילך, הוחלף מנהל הקבצים בסייר Windows החדיש יותר. עם זאת, היה עדיין ניתן לקבל גישה למנהל הקבצים הישן על ידי הרצה ידנית של התהליך WINFILE.EXE של סייר הקבצים. הגרסה האחרונה של מנהל הקבצים הופצה עבור חלונות 95, 98 ומילניום (4.90.3000) כיישום 16 סיביות, ועבור חלונות NT 4.0 ו-2000 (4.0.1381.318) כיישום 32 סיביות. בחלונות XP ומעלה היישום אינו קיים יותר, ולא ניתן לגשת אליו.
גרסאות > OS/2 וחלונות 3.x

מנהל הקבצים פותח במקור עבור מערכת ההפעלה OS/2 של יבמ ומיקרוסופט, וגרסתו הראשונה יצאה לאור ב-1988. במקור, נקראה התוכנה "File System" והשם של התהליך שאחראי לריצתה היה PMFILE.EXE, כש-PM הוא ראשי התיבות של  Presentation Manager - הכינוי לממשק הגרפי של מערכת ההפעלה.
הגרסה המקורית של מנהל הקבצים פעלה בתצורת עבודה של 16 סיביות, וכתוצאה מכך תמכה בשמות קבצים באורך 8.3 - כלומר, 8 תווים עבור שם הקובץ ו-3 תווים עבור הסיומת. הגרסה של התוכנה שנכללה בחלונות 95 לא תמכה בשמות קבצים ארוכים, והייתה מציגה קבצים כאלו כשרק 6 התווים הראשונים מוצגים, לאחריהם סימן טילדה ומספרים, במידה ומדובר במספר קבצים המתחילים באותה מחרוזת (בדומה לצורה שבה היו מוצגים במערכות דוס).
גרסה זו של מנהל הקבצים הוצגה לראשונה בחלונות 3.0 שיצאה לאור ב-1990. הגרסאות של מנהל הקבצים שנכללו בחלונות 3.1 ו-3.11 הושפעו מבאג 2000 עקב הייצוג של תאריכים בתווי ASCII, וכתוצאה מכך בכל תאריך שאחרי שנת 2000 שתי הספרות שייצגו את השנה הוחלפו בפסיקים ובנקודה-פסיק. מיקרוסופט שחררה תיקון לבעיה ב-1997.
גרסאות > חלונות NT

עבור חלונות NT 3.X, שוכתבה התוכנה מחדש כך שתעבוד בתצורה של 32 סיביות. כתוצאה מכך, הייתה התוכנה יכולה להתמודד עם שמות קבצים ארוכים, ולעבוד עם כוננים שפעלו במערכת הקבצים NTFS.
גרסאות > חלונות 10 ואילך - תוכנה חופשית

ב-6 באפריל 2018, 28 שנה לאחר יציאתה הראשונית של התוכנה לחלונות, שחררה מיקרוסופט את קוד המקור וקובצי ההרצה של התוכנה כתוכנה חופשית תחת רישיון MIT. קוד המקור נכתב מחדש ושוחרר כך שיתאים לעבודה עם מערכות הפעלה מדגם חלונות 10 ומעלה. בין השינויים שנכללו הייתה תמיכה בעבודה על קוד המקור כפרויקט של Visual Studio, אפשרות לקמפל את קוד המקור עבור 64 סיביות, ושיפור בשימושיות של התוכנה. מיקרוסופט שחררה את התוכנה לחנות האפליקציות בינואר 2019.
הערות שוליים

↑  "Windows Desktop Products History"
↑  העתקה, העברה, פתיחה, מחיקה, חיפוש, וכדומה.
↑  "Dr Sneath and Ian Ellison-Taylor: Windows History".
↑  OS/2 1.1, toastytech.com
↑  File Manager Shows Garbled Date for Year 2000 or Later, web.archive.org, ‏2005-09-30
↑  microsoft/winfile, 2024-02-11, נבדק ב-2024-02-11
↑  Windows 10: Now you can get 1990s Windows File Manager from Microsoft Store, ZDNET (באנגלית)
שרינה קסוואן

| --- | --- |

 לידה:  3 בינואר 1894 בקאו, רומניה 
 פטירה:  8 בינואר 1978 (בגיל 84) בוקרשט, הרפובליקה הסוציאליסטית של רומניה 
 שם לידה:  שרה קסוואן
 מדינה:  רומניה רומניה, צרפת צרפת
 לאום:  יהודי
 עיסוק:  מחזאי, סופר, מתרגם
 מקום לימודים:  הפקולטה לפילולוגיה של אוניברסיטת בוקרשט 
 שפות היצירה:  רומנית, צרפתית
 תחום כתיבה:  מחזה, פרוזה, תרגום
 תקופת הפעילות:  1921–1978 (כ־57 שנים)
 בן זוג:  יון פס
 
שרינה קסוואן הוא שם העט של שרה קסוואן (ברומנית: Sarina Cassvan‏; 3 בינואר 1894 – 8 בינואר 1978) הייתה סופרת ומתרגמת יהודייה שפעלה ברומניה ארץ מולדתה ובצרפת, בה התגוררה במשך כשלושים שנה.
חייה האישיים

שרה קסוואן נולדה בעיר בקאו שברומניה ללזר קסוואן, מורה לעברית ובן של רב ולז'נטה אלטר קון. היא למדה בפקולטה לפילולוגיה באוניברסיטת בוקרשט. הייתה נשואה ליון פס, סופר ומתרגם רומני, חבר פעיל במפלגה הסוציאל-דמוקרטית הרומנית.
יצירתה הספרותית > פעילות עיתונאית

המאמר הראשון של שרינה קסוואן פורסם בעיתונות בשנת 1921. בתקופה 1929–1933 עבדה בתור כתבת עבור העיתונות בפריז.
יצירותיה התפרסמו במשך עשורים רבים בעיתונים "Revista copiilor și a tinerimii", "Adevărul literar și artistic", "Lupta", "Cuvântul literar", "Dimineața", "Scena", "Rampa", "Femeia", "Gazeta literară" ,"Contemporanul.
יצירתה הספרותית > ספרים

ספרה הראשון, "Crezul ocnașului" (עקרונותיו ואמונתו של הנידון לעבודת פרך) הופיע בשנת 1922.
ספרה "30de zile în studio" (30 ימים באולפן), שהופיע בשנת 1933, היה בין הספרים הראשונים בשפה הרומנית שתיעדו את נושא הקולנוע.
בשנת 1963 פורסם הרומן שלה "Între pană și spadă" (בין קולמוס לחרב) על חייו של נסיך מולדובה דימטריה קנטמיר.
יצירתה הספרותית > מחזות

שרינה קסוואן כתבה את המחזות "Una sau mai multe femei" (אישה אחת או יותר), ו – "Calvar" ("ייסורים"), מחזה שתורגם לצרפתית בשם "Les masques du destin" (מסכות הגורל) והוצג בתיאטרון אלברט הראשון בפריז. המחזה לילדים "Niță", "Nuța și Lăbuș" (ניצה, נוצה ולאבוש) הוצג בתיאטרון העממי בבוקרשט בשנת 1926 והמחזה לילדים "În țara trântorilor" (בארץ העצלנים) הוצג בתיאטרון הלאומי קישינב בשנת 1928.